Á Íløgudeildini í BankNordik hava vit drúgvar royndir við at ráðgeva og røkta íløgur fyri kundar okkara. Ert tú nýggjur íleggjari, ert tú altíð vælkomin at spyrja teg fyri hjá okkum. Síðani verður ein íløguavtala gjørd, sum er grundarlagið undir tínum framtíðar íløgum. Í íløguavtaluni sæst m. a., hvussu stóran váða tú ynskir at átaka tær, hvussu leingi tú vilt binda teg til einstøku íløgurnar, og hvørt tú hevur royndir við at keypa partabrøv og onnur virðisbrøv. Tú kanst eisini bara stovna eina virðisbrævagoymslu, og so ber til hjá tær at keypa partabrøv beinleiðis í Netbankanum. Les meira um partabrøv her. Hvat er eitt lánsbræv? Tá ið tú keypir eitt lánsbræv, svarar tað í veruleikanum til, at tú lænir tí, sum skrivar lánsbrøvini út, pengar. Hvussu minki eg um váðan? Um tú ynskir at minka um váðan, sum tú átekur tær, tá ið tú gert íløgur, er tað umráðandi at spjaða íløgurnar millum nógv ymisk partabrøv og lánsbrøv. Nógvir íleggjarar velja at brúka íløguprógv ella íløgufeløg, sum leggja upp fyri hesum við at tryggja eina góða spjaðing og sostatt minka um váðan. Eisini ber til at býta íløgurnar í tveir partar, har annar verður røktaður av okkum í bankanum, meðan tú sum íleggjari sjálvur tekur tær av at røkta ein part. Á tann hátt kanst tú tryggja tær, at ein partur av tínum íløgum fær professionella og støðuga røkt, meðan tú sjálv/sjálvur gert íløgur fyri ein part. Tú røktar íløgurnar Góð ráð til tín, sum vilt røkta íløgurnar sjálv/ur.